UBERA ARANZETA (EH Bildu, 2014-06-13):
Eskerrik asko mahaiburu andrea. Eguerdi on denoi.
"Tengo la obligación de cumplir las leyes del Gobierno de España, pero también la de cuidar de las personas de mi región y no hay nadie más vulnerable que aquel que tiene una enfermedad grave".
Maria Dolores De Cospedalen hitzak ziren horiek. Argi eta garbi esan zuen. Bere alderdiak, PPk, alegia, Madrilgo Gobernuan egindako legearen gainetik arituko zela. Hau da, aditzera eman zuen, modu batera edo bestera, berrordainketa ezartzeko legearen gainetik zirrikituak topatuko zituela neurri horiek bere herritarrak ez kaltetzeko.
Cospedalek hala egitera erabaki zuen eta inork ez zion desobedientzia leporatu, inork ere ez. Guztiz kontrakoa, medikuen elkargoak eta beste hainbat elkarteek txalotu egin zuten proposamena. Zein izan zen, ordea, Eusko Jaurlaritzaren jarrera?
"No estamos de acuerdo con la implantación del copago en Euskadi. Es una medida que no apoya ni el Departamento de Salud ni el Gobierno Vasco en su conjunto. Es una medida innecesaria. Lo hemos dicho en innumerables ocasiones". Jon Darpón, consejero de Salud. "Y sin embargo lo vamos a aplicar en un período breve y en toda la Comunidad".
Hauek dira gure sailburuaren hitzak eta hala izan da, hala izan da. Kopagoa aplikatu egin da Euskal Autonomi Erkidegoan eta egia da ere –hori ere esan behar da– berrordainketaren kalteak agindu egin gura izan dituzuela, jendartearen zati bati ordaindu duten dirua itzuliaz.
Beraz eta hau argi eta ozen esan beharra dago, bai, posible da berrordainketa, kopagoa saihestea eta...
...argi eta ozen esan beharra dago, bai, posible da berordainketa, kopagoa saihestea. Eta hau argi geratu da.
Posible da berordainketa saihesteko neurriak ezartzea. Neurri horiek hartuz gero ez gaituzte Audientzia Nazionalera eramango, agerian geratu da. Herri moduan, ez kopagoari bakarrik, baina bai kopagotik hasita, herri moduan aurre egiten badiegu Madrilgo inposizioei ez gaituzte Audientzia Nazionalera eramango.
Eta zuek, Darpón jauna, Madrilgo legearen aurka egin duzue. Egin duzue, baina osasun publikoaren unibertsaltasun ekitate printzipioetan oinarritu ordez, neurri partziala hartu duzue, bi helbururekin. Bat, populismoa eta bigarrena anbiguotasuna mantentzea.
Populismoa egitea ba arazoak dituzten herritarrek ez dute ordainduko, pertsona helburua eta horrelako esaldiak erabiliz. Eta anbiguotasuna mantentzea Madrileko parrokiari esaten diozue euren aginduak betetzen dituzuela, eta hemengo parrokiari beste gauza batzuk esaten dizkiozue eta beste jarrera batzuk aurkezten dituzue. Eta bi helburu hauek nabarmen agerian geratu dira etorkinen osasun arreta eskaintzerako orduan eta botiken berordainketa.
Baina ez duzue inor engainatuko, ekuazioa oso argia da. Gizarte talde batek ez baditu botikak ordaintzen, alegia, berordainketa saihesten badu, gizarte osoak saihestu dezake. Hori da ekuazioa eta hori da argi geratu den ekuazioa. Eta hori litzateke benetan osasun sistema unibertsala, ekitatikoa bermatzea, diskriminaziorik ez egotea eta aukera berdintasun printzipioa osasun publikoaren oinarri nagusi bilakatzea. Eta printzipio hori hautsi duzue.
Joan zen astean komunikabideen bidez jakin izan genuen 100.000 pertsonei itzuliko zaiela kopagoarengatik ordaindu duten dirua, eta egia esan agertu diren datuak ere nahasmendua sortu digute. Zergatik? Ba 2013ko urrian aurrikusten zenituztelako herritarrak 546.374 izango zirela. Eta, gainera, esan duzuelako ere, tratamenduari atxikitzeko diru laguntza eskatu dutenen % 90ari itzuliko zaiola. Beraz, hemen baditugu datuak argitzeko eta kontrastatzeko.
Eta farmazietara joaten garen gainontzeko herritarrak gure buruari esaten diogu, beraz, kopagoa saihestea posible da? Eta ildo horretatik sailburuaren hitzak berriro errepikatzen baditugu, "No estamos de acuerdo con la implantación del copago en Euskadi. Es una medida que no apoya ni el Departamento de Salud ni el Gobierno Vasco en su conjunto. Es una medida innecesaria, lo hemos dicho en innumerables ocasiones". Eso es lo que dice el consejero de Salud.
Hitz horiek berriro gogoratzen baditugu, galdera argia da eta lehen esan dugu, posible baldin bada herritar talde bati kopagoari aurre egitea eta saihestea, zergatik ez neurri hori unibertsal bilakatu? Eta hori da gaurko interpelazioaren motibazioa.
Osasun Sailak asmorik du herritarren pairatzen dituzten ondorio negatibo horiek ezabatzeko? Herritar guztiek kopagoa saihesteko, berordainketa saihesteko, neurriak aktibatzea, 16/2012 Dekretuaren baitan jasotzen diren neurriak indargabetu ahal izateko.